stanford-oval/wikipedia huggingface dataset:
วัดป่าแดงบุญนาค
ประวัติ

วัดป่าแดงบุญนาค เดิมชื่อ วัดบุญนาค ภายหลังมีการสร้างวัดใหม่เพิ่มขึ้นข้างกันชื่อว่า วัดป่าแดง ปัจจุบันจึงรวมเป็นวัดเดียวกันชื่อว่า "วัดป่าแดงบุญนาค" มีร่องรอยของแนวกำแพงกั้นระหว่าง 2 วัด ปัจจุบันด้านข้างวัดในส่วนที่เป็นป่าเป็นวัดบุญนาค เมื่อเดินเข้าไปในป่าจะพบโบราณสถานที่แต่เดิมเป็นวัดบุญนาค มีองค์เจดีย์เก่าศิลปะสุโขทัย ฐานพระ พระอุโบสถ ซากแนวกำแพงโบราณ และซากโบราณสถานอีกจำนวน 25 แห่ง
ประวีติการสร้าง พระยายุทธิษเฐียร เจ้าเมืองสองแคว ช่วยพระเจ้าติโลกราชทำสงครามกับพระบรมไตรโลกนาถ จึงมีความชอบ พระเจ้าติโลกราชจึงให้ครองเมืองพะเยา และได้สร้างวัดป่าแดง (บุนนาค) ได้สร้างเจดีย์ วิหาร และที่สำคัญได้สร้างพระพุทธรูป หลวงพ่อนาค ขึ้นเมื่อ พ.ศ. 2019 และจากศิลาจารึก 2 หลักในบริเวณวัด จารึกหลักที่ 1 เมื่อปี พ.ศ. 2047 เรียกชื่อวัดนี้ว่า วัดพญาร่วง จารึกหลักที่ 2 เมื่อปี พ.ศ. 2078 กล่าวถึงเจ้าอยู่หัว พระเมืองเกษเกล้า กษัตริย์เชียงใหม่ มีราชโองการให้เจ้าเมืองพะเยาสร้างมหามณฑปขึ้นในเมืองพะเยา จึงสันนิษฐานได้ว่า วัดนี้สร้างขึ้นในสมัยพระยายุทธิษเฐียร เจ้าเมืองพิษณุโลก เมื่อครั้งอพยพมาอยู่ล้านนา ตอนต้นพุทธศตวรรษที่ 21
ส่วนอีกแหล่งข้อมูลระบุว่า มีสองพี่น้องผู้เป็นเจ้าเมืองปกครองเมืองพะเยา องค์พี่นามว่าเจ้าอาทิจจราช องค์น้องนามว่าเจ้าจันทราช ทั้งสองพระองค์ได้ชักชวนกันสร้างพระเจดีย์ เจ้าอาทิจจราชสร้างพระเจดีย์วัดป่าแดง เจ้าจันทราช สร้างพระเจดีย์วัดบุญนาค ได้ก่อสร้างพระเจดีย์ 2 องค์นี้ในวันเดียวกัน
โบราณสถาน

มูลดินซากโบราณสถานซึ่งอาจเป็นเจดีย์หรืออาคารโบราณที่สำรวจพบ 25 ตำแหน่ง เจดีย์ทรงระฆังซึ่งมีองค์ประกอบแบบศิลปะสุโขทัย 1 องค์ ซากวิหาร 1 หลัง และซากแนวกำแพงโบราณ เท่าที่สำรวจพบ 4 แนว
เจดีย์ศิลปะสุโขทัย ประกอบด้วยฐานเขียง 3 ชั้น ต่อด้วยฐานแปดเหลี่ยมส่วนเรือนธาตุทรงกลมขึ้นไปจนถึงชั้นรองรับองค์ระฆังทรงกลม ก่อด้วยอิฐซ้อนกันขึ้นไป ส่วนกลางองค์ระฆังขึ้นไปได้พังทลายหายไป วิหารพระร่วง เป็นวิหารแบบสุโขทัย กว้าง 25 เมตร ยาว 42 เมตร สูง 1.80 เมตร เป็นวิหารขนาดใหญ่ ซึ่งเป็นวิหารที่ได้รับอิทธิพลสุโขทัย ยังพบพระพุทธรูปหินทรายเก่าแก่มากมายประดิษฐานอยู่ ซึ่งพระพุทธรูปหินทรายทั้งหมดแกะสลักด้วยช่างที่มีฝีมือชั้นเยี่ยม คือ หลวงพ่อนาคและพระพุทธรูปไม้แก่นจันทร์ ปัจจุบันประดิษฐาน ณ พิพิธภัณฑสถานแห่งชาติ
วัดเชิงท่า (อำเภอบางปะอิน)

| วัดเชิงท่า |
| --- | --- |

ที่ตั้ง: ตำบลเกาะเกิด อำเภอบางปะอิน จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระอธิการวิเชียร อภิวณฺโท
 สถานีย่อยพระพุทธศาสนา
วัดเชิงท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเกิด อำเภอบางปะอิน จังหวัดพระนครศรีอยุธยา มีเนื้อที่ตั้งวัด 42 ไร่ 57 ตารางวา มีที่ธรณีสงฆ์จำนวน 2 แปลง เนื้อที่ 16 ไร่ 32 ตารางวา ทางทิศตะวันออก ติดต่อกับแม่น้ำเจ้าพระยา ปัจจุบันมี พระอธิการวิเชียร อภิวณฺโท
วัดเชิงท่าตั้งวัดเมื่อ พ.ศ. 2225 ในสมัยอยุธยา ได้รับพระราชทานวิสุงคามสีมาเมื่อ พ.ศ. 2230 เขตวิสุงคามสีมา กว้าง 40 เมตรยาว 80 เมตร วในสมัยกรุงศรีอยุธยาเป็นราชธานี มีพ่อค้าชาวจีนให้เรือสำเภาล่มกลางน้ำแม่น้ำตรงบริเวณหน้าวัดเชิงท่าปัจจุบัน
อาคารเสนาสนะที่สำคัญ ได้แก่ อุโบสถ กว้าง 7.50 เมตร ยาว 19.70 เมตร สร้างเมื่อ พ.ศ. 2225 ศาลาการเปรียญ กว้าง 11.85 เมตร ยาว 20.45 เมตร สร้างเมื่อ พ.ศ. 2490 หอสวดมนต์ กว้าง 3.55 เมตรยาว 12.90 เมตร สร้างเมื่อ พ.ศ. 2490 กุฏิสงฆ์ จำนวน 8 หลัง เป็นอาคารไม้ 7 หลัง เป็นอาคารครึ่งตึกครึ่งไม้ 1 หลัง วิหาร กว้าง 4.50 เมตร ยาว 16 เมตร สร้างเมื่อ พ.ศ. 2500 เป็นอาคารไม้ ศาลาธรรมสังเวช 1 หลัง และหอระฆัง 1 หลัง ปูชนียวัตถุ ได้แก่ พระประธานประจำอุโบสถ ปางพุทธชินราชจำลอง ขนาดหน้าตักกว้าง 59 นิ้ว สูง 79 นิ้ว พระประธานประจำศาลาการเปรียญปางมารวิชัย ขัดสมาธิ ขนาดหน้าตักกว้าง 37 นิ้ว สูง 49 นิ้ว สร้างเมื่อวันที่ 9 มีนาคม พ.ศ. 2500 และระพุทธรูปเก่าแก่อายุกว่า 100 ปี เนื้อสัมฤทธิ์ ศิลปะขอม ปางห้ามสมุทร ทรงยืน สูง 18 นิ้ว กว้าง 5 นิ้ว ผิวพระเป็นสนิมเขียว พบพระพุทธรูปนี้ขึ้นจากน้ำหน้าวัดเชิงท่า
วัดเชิงเลน

วัดเชิงเลน อาจหมายถึง
วัดเชิงเลน จังหวัดนครปฐม
วัดเชิงเลน จังหวัดนนทบุรี
วัดเชิงเลน จังหวัดพระนครศรีอยุธยา
หรืออาจหมายถึง
วัดป่าเชิงเลน กรุงเทพมหานคร
วัดบพิตรพิมุขวรวิหาร (วัดเชิงเลน) กรุงเทพมหานคร
วงศ์โกงกาง

| Rhizophoraceae |
| --- | --- |

Rhizophora mangleในป่าชายเลน

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Rhizophoraceae R.Br. in Flinders

สกุล
 Anopyxis  Blepharistemma  Bruguiera  Carallia  Cassipourea  Ceriops  Comiphyton  Crossostylis  Gynotroches  Kandelia  Macarisia  Pellacalyx  Rhizophora  Sterigmapetalum
วงศ์โกงกาง หรือ Rhizophoraceae เป็นวงศ์ของพืชมีดอกเขตร้อน ส่วนใหญ่เป็นไม้ในป่าชายเลน พบทั้งสิ้น 149 สปีชีส์ มี 16 สกุล มักเป็นพืชพื้นเมืองในโลกเก่า ส่วนใหญ่เป็นพืชมีเนื้อไม้ มีดอก และมีกลีบดอก 5 กลีบ ปัจจุบันอยู่ในอันดับ Malpighiales แต่ใน Cronquist systemจะอยู่ในอันดับ Rhizophorales
การใช้ประโยชน์

บางชนิดใช้ไม้ในการก่อสร้างหรือตอกเสาเข็ม พบส่วนผสมของแทนนินในเปลือกไม้
วัดเชิงท่า (จังหวัดปทุมธานี)

| วัดเชิงท่า |
| --- | --- |

ชื่อสามัญ: วัดเชิงท่า, วัดตีนท่า, วัดมหิงสาราม
ที่ตั้ง: หมู่ที่ 3 ซอยบางกระบือ ซอย 4  ตำบลบางกระบือ อำเภอสามโคก จังหวัดปทุมธานี 12160
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อเจริญพระพุทธมงคลเชิงท่าวารีศรีสมปอง
เจ้าอาวาส: พระปลัดสามารถ อุตฺตโร
 สถานีย่อยพระพุทธศาสนา
วัดเชิงท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 3 บ้านคาง ตำบลบางกระบือ อำเภอสามโคก จังหวัดปทุมธานี
วัดเชิงท่าสร้างขึ้นเมื่อ พ.ศ. 2300 เดิมมีชื่อว่า วัดตีนท่า เป็นวัดที่ย้ายมาจาก วัดมหิงสาราม ในสมัยที่หลวงตาเป็ดเป็นเจ้าอาวาส (ตรงกับสมัยพระบาทสมเด็จพระนั่งเกล้าเจ้าอยู่หัว) เพื่อความสะดวกแก่การคมนาคมเพราะใกล้แม่น้ำเจ้าพระยา ต่อมาเรียกชื่อใหม่ว่า "วัดเชิงท่า" ได้รับพระราชทานวิสุงคามสีมาเมื่อวันที่ 14 เมษายน พ.ศ. 2410
เนื่องจากวัดเชิงท่าตั้งอยู่ในพื้นที่ราบลุ่มริมฝั่งแม่น้ำเจ้าพระยา นับแต่อดีตในฤดูน้ำหลากน้ำจัด อีกทั้งเมื่อเกิดเหตุน้ำท่วมใหญ่ พ.ศ. 2554 ส่งผลให้อาคารเสนาสนะจำนวนมากได้รับความเสียหาย พระปลัดสามารถ อุตตโร เจ้าอาวาส จึงได้ร่วมแรงร่วมใจกับญาติโยมทั้งในและนอกพื้นที่ค่อย ๆ บูรณปฏิสังขรณ์วัดมาอย่างต่อเนื่อง
ปูชนียวัตถุและโบราณวัตถุสำคัญของวัดได้แก่ พระประธานในโบสถ์ศิลปะรัตนโกสินทร์ ใบเสมาหินแกรนิตบนยอดกุฏิศิลปะรัตนโกสินทร์ และตู้ขาหมูลายกำมะลอสมัยรัตนโกสินทร์ซึ่งเป็นตู้บรรจุพระธรรม
วัดเชียงคาน (จังหวัดเลย)

| วัดเชียงคาน |
| --- | --- |


ชื่อสามัญ: วัดเชียงคาน, วัดศรีสองนาง, วัดหอสองนาง
ที่ตั้ง: ตำบลเชียงคาน อำเภอเชียงคาน จังหวัดเลย
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดเชียงคาน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงคาน อำเภอเชียงคาน จังหวัดเลย
วัดเชียงคาน หรือ วัดหอสองนาง สร้างในสมัยใดไม่ปรากฏชัด แต่มีตำนานเล่าว่า เมืองเชียงคานเดิมหรือเมืองสานะคามที่อยู่ในประเทศลาวปัจจุบัน เป็นจุดยุทธศาสตร์ระหว่างอาณาจักรล้านนา อาณาจักรล้านช้าง และอาณาจักรสยาม การเดินทางต้องมาแวะที่เชียงคานก่อนที่จะถึงจุดหมาย เมื่อเจ้าหลวงพระบางและครอบครัวได้เดินทางโดยเรือไปสักการะพระธาตุพนม พอมาถึงบ้านหาดเบี้ยเรือเกิดพลิกควํ่า ทำให้ลูกสาวทั้ง 2 คนของเจ้าเมืองหลวงพระบางจมน้ำเสียชีวิต เจ้าหลวงพระบางได้นำสังขารของสองธิดามาประชุมเพลิงที่วัดหอสองนาง จึงเป็นที่มาของชื่อวัดนี้ จากศิลาจารึกวัดศรีสองนาง ซึ่งค้นพบเพียงครึ่งท่อนที่ชำรุด กล่าวถึง การสร้างวัดพร้อมกับพระธาตุ โดยมีชื่อพระเถระผู้ใหญ่ พอได้เค้าชื่อว่า "…บาท …ปัชโชติ…ติปาล" พร้อมกับพี่น้องสามเณรทั้งมวลตั้งใจพร้อมกันสร้างวัดนี้ ซึ่งไม่ได้ระบุชื่อไว้กับพระธาตุ สิ้นเงินหนึ่งหมื่นห้าพันสองร้อย (บาท) และในตอนท้ายก็ขอบุญกุศลครั้งนี้ได้ค้ำชูด้วย ปัจจุบันศิลาจารึกวัดศรีสองนางเก็บรักษาไว้ในศูนย์วัฒนธรรมจังหวัดเลย
จากในช่วงที่คณะกรรมการศูนย์วัฒนธรรมจังหวัดเลยได้ออกสำรวจเมื่อ พ.ศ. 2530 เรียกวัดนี้ว่า วัดศรีสองนาง ต่อมามีการเปลี่ยนชื่อวัดใหม่ว่า "วัดเชียงคาน" แต่ในปัจจุบันมีป้ายชื่อวัดปักอยู่ด้านหน้าวัดใช้ชื่อว่า "วัดหอสองนาง" อย่างไรก็ดี ข้อมูลของสำนักงานพระพุทธศาสนาแห่งชาติระบุว่า ตั้งวัดเมื่อวันที่ 24 กันยายน พ.ศ. 2552 ได้รับพระราชทานวิสุงคามสีมาเมื่อวันที่ 21 มกราคม พ.ศ. 2554
อาคารเสนาสนะที่สำคัญ ได้แก่ อุโบสถตั้งอยู่ริมแม่น้ำโขง และพระเจดีย์ศรีสองนาง เป็นเจดีย์สีขาวเด่นตั้งอยู่ด้านหลังอุโบสถ และมีหอพระชื่อ หอศรีสองนาง
วอลเลย์บอลหญิงเวิลด์คัพ 1981

| รายละเอียด |
| --- | --- |
ประเทศเจ้าภาพ: ญี่ปุ่น
วันที่: 6–16 พฤศจิกายน
ทีม: 8
สถานที่:  (ใน 1 เมืองเจ้าภาพ)
ชนะเลิศ:  จีน (สมัยที่ 1st)
รางวัล
ผู้เล่นทรงคุณค่า:  ซัน จินฝาง
← ก่อนหน้าถัดไป →
วอลเลย์บอลหญิงเวิลด์คัพ 1981 เป็นการแข่งขันวอลเลย์บอลที่จัดขึ้นในช่วงวันที่ 6–16 พฤศจิกายน ใน โอซะกะ, ประเทศญี่ปุ่น
ประเทศที่เข้าร่วม

| ทีม | ทวีป |
| --- | --- |
 ญี่ปุ่น: เจ้าภาพ
 สหภาพโซเวียต: ยุโรป
 บัลแกเรีย: ยุโรป
 คิวบา: อเมริกา
 บราซิล: อเมริกา
 สหรัฐ: อเมริกา
 จีน: เอเชีย
 เกาหลีใต้: เอเชีย
ผลการแข่งขัน

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 06/11/81 | จีน  | 3–0 |  บราซิล | 15–4 | 45–5 | 15–3 |   |   | 45–12  |
| 06/11/81 | ญี่ปุ่น  | 3–0 |  สหภาพโซเวียต | 15–1 | 15–5 | 15–3 |   |   | 45–9  |
| 06/11/81 | คิวบา  | 3–1 |  บัลแกเรีย | 12–15 | 16–14 | 15–12 | 15–5 |   | 58–46  |
| 06/11/81 | สหรัฐ  | 3–0 |  เกาหลีใต้ | 15–8 | 15–12 | 15–6 |   |   | 45–26  |
| 08/11/81 | จีน  | 3–0 |  สหภาพโซเวียต | 15–8 | 15–12 | 15–6 |   |   | 45–26  |
| 08/11/81 | ญี่ปุ่น  | 3–0 |  เกาหลีใต้ | 15–8 | 15–11 | 15–7 |   |   | 45–26  |
| 08/11/81 | คิวบา  | 3–0 |  บราซิล | 15–6 | 15–5 | 15–10 |   |   | 45–21  |
| 08/11/81 | สหรัฐ  | 3–0 |  บัลแกเรีย | 15–3 | 15–9 | 15–3 |   |   | 45–15  |
| 10/11/81 | สหรัฐ  | 3–1 |  คิวบา | 15–11 | 15–5 | 7–15 | 15–3 |   | 52–34  |
| 10/11/81 | ญี่ปุ่น  | 3–0 |  บัลแกเรีย | 15–1 | 15–7 | 15–3 |   |   | 45–11  |
| 10/11/81 | สหภาพโซเวียต  | 3–0 |  บราซิล | 15–8 | 15–5 | 15–5 |   |   | 45–18  |
| 10/11/81 | จีน  | 3–0 |  เกาหลีใต้ | 15–12 | 15–9 | 15–8 |   |   | 45–29  |
| 11/11/81 | จีน  | 3–0 |  บัลแกเรีย | 15–6 | 15–3 | 15–6 |   |   | 45–15  |
| 11/11/81 | สหภาพโซเวียต  | 3–0 |  เกาหลีใต้ | 15–11 | 15–6 | 16–14 |   |   | 46–31  |
| 11/11/81 | สหรัฐ  | 3–0 |  บราซิล | 15–4 | 15–12 | 15–10 |   |   | 45–26  |
| 11/11/81 | ญี่ปุ่น  | 3–1 |  คิวบา | 15–13 | 14–16 | 15–6 | 15–5 |   | 59–40  |
| 13/11/81 | สหรัฐ  | 3–2 |  ญี่ปุ่น | 15–10 | 11–15 | 15–13 | 12–15 | 15–9 | 68–62  |
| 13/11/81 | เกาหลีใต้  | 3–0 |  บราซิล | 15–5 | 15–6 | 15–13 |   |   | 45–24  |
| 13/11/81 | สหภาพโซเวียต  | 3–1 |  บัลแกเรีย | 15–11 | 15–11 | 13–15 | 15–5 |   | 58–42  |
| 13/11/81 | จีน  | 3–0 |  คิวบา | 15–4 | 15–13 | 15–9 |   |   | 45–26  |
| 15/11/81 | จีน  | 3–2 |  สหรัฐ | 15–8 | 13–15 | 15–11 | 14–16 | 15–6 | 72–56  |
| 15/11/81 | ญี่ปุ่น  | 3–0 |  บราซิล | 15–3 | 15–10 | 15–13 |   |   | 45–26  |
| 15/11/81 | เกาหลีใต้  | 3–0 |  บัลแกเรีย | 15–5 | 15–6 | 15–3 |   |   | 45–14  |
| 15/11/81 | สหภาพโซเวียต  | 3–0 |  คิวบา | 15–8 | 16–14 | 15–7 |   |   | 46–29  |
| 16/11/81 | บัลแกเรีย  | 3–1 |  บราซิล | 10–15 | 15–8 | 15–7 | 15–9 |   | 55–39  |
| 16/11/81 | เกาหลีใต้  | 3–2 |  คิวบา | 11–15 | 7–15 | 15–10 | 15–11 | 15–11 | 63–62  |
| 16/11/81 | สหภาพโซเวียต  | 3–0 |  สหรัฐ | 15–11 | 15–4 | 15–9 |   |   | 45–24  |
| 16/11/81 | จีน  | 3–2 |  ญี่ปุ่น | 15–8 | 15–7 | 12–15 | 7–15 | 17–15 | 66–60 |
ตารางคะแนน

| อันดับ | ทีม | แต้ม | แมทช์> ชนะ | แมทช์> แพ้ | เซ็ท> ชนะ | เซ็ท> แพ้ | อัตราส่วน | แต้ม> ชนะ | แต้ม> แพ้ | อัตราส่วน |
| --- | --- | --- | --- | --- | --- | --- | --- | --- | --- | --- |

| 1 |  จีน |  |  |  |  |  |  |  |  |  |

| 2 |  ญี่ปุ่น |  |  |  |  |  |  |  |  |  |

| 3 |  สหภาพโซเวียต |  |  |  |  |  |  |  |  |  |

| 4 |  สหรัฐ |  |  |  |  |  |  |  |  |  |

| 5 |  เกาหลีใต้ |  |  |  |  |  |  |  |  |  |

| 6 |  คิวบา |  |  |  |  |  |  |  |  |  |

| 7 |  บัลแกเรีย |  |  |  |  |  |  |  |  |  |

| 8 |  บราซิล |  |  |  |  |  |  |  |  |  |
แหล่งข้อมูลอื่น

Results
| ด ค กวอลเลย์บอลเวิลด์คัพ |
| --- | --- |
ชาย:  1965  1969  1977  1981  1985  1989  1991  1995  1999  2003  2007  2011  2015  2019  2023 
หญิง:  1973  1977  1981  1985  1989  1991  1995  1999  2003  2007  2011  2015  2019  2023
วัดเชิงแสใต้

| วัดเชิงแสใต้ |
| --- | --- |

ชื่อสามัญ: วัดเชิงแสใต้, วัดเชิงแสหัวนอน
ที่ตั้ง: ตำบลเชิงแส อำเภอกระแสสินธุ์ จังหวัดสงขลา
ประเภท: วัดราษฎร์
นิกาย: มหานิกาย
เจ้าอาวาส: พระปลัดปรีชา ธมฺมปาโล
 สถานีย่อยพระพุทธศาสนา
วัดเชิงแสใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงแส อำเภอกระแสสินธุ์ จังหวัดสงขลา
วัดเชิงแสใต้เป็นวัดโบราณ ที่ปรากฏหลักฐานในแผนที่เมืองนครศรีธรรมราช จ.ศ. 977 (พ.ศ. 2158) หรือ แผนที่กัลปนาในคาบสมุทรสทิงพระซึ่งระบุชื่อ วัดเชิงแสหัวนอน สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2315
อุโบสถหลังปัจจุบันสร้างขึ้นในสมัยพระครูเมฆ ติสฺสโร (ก่อน พ.ศ. 2491) โดยมอบหมายให้นายหลง บ้านโตนดด้วน เป็นแม่งานก่อสร้าง ตำแหน่งที่ตั้งอุโบสถตั้งอยู่ทางทิศเหนือของอุโบสถเก่า แต่เนื่องจากพื้นที่ซึ่งจะสร้างอุโบสถใหม่นั้นเป็นบริเวณริมชายคลอง จำเป็นต้องถมดินให้สูงขึ้น จึงได้ดำเนินการขุดสระขึ้นที่ด้านตะวันออกของอุโบสถเดิม เพื่อนำดินมาถมที่ซึ่งจะก่อสร้างอุโบสถหลังใหม่ ไม้สำหรับการสร้างอุโบสถ ได้ขออนุญาตทางการตัดไม้ที่พัทลุง โดยนำมาใช้เฉพาะเครื่องบนกับประตูหน้าต่าง ส่วนเรื่องแรงงานขุนอารักษ์เชิงแสกำนันตำบลเชิงแส ได้อาสารวบรวมกำลังคนช่วยลงแรงในการก่อสร้าง แต่การก่อสร้างยังไม่ทันแล้วเสร็จพระครูเมฆ ติสฺสโร ถึงแก่มรณภาพใน พ.ศ. 2491 ด้วยไข้มาลาเรีย จากการเดินทางไปตัดไม้เพิ่มเติม
อุโบสถหลังปัจจุบัน เป็นอาคารก่ออิฐถือปูน หันหน้าไปทางทิศตะวันตก มีประตูทางเข้าทิศตะวันตกด้านเดียว อีกด้านหนึ่งเป็นหน้าต่าง ผนังด้านทิศเหนือและทิศใต้ มีช่องหน้าต่างด้านละ 3 ช่อง ภายในประดิษฐานพระพุทธรูปบนฐานชุกชี เครื่องบนของอุโบสถเป็นเครื่องไม้ หลังคามุงกระเบื้องดินเผาปลายแหลม ประดับช่อฟ้า ใบระกา และหางหงส์ปูนปั้น หน้าบันด้านทิศตะวันตก เป็นปูนปั้นภาพพระอินทร์ทรงช้างเอราวัณ พระอินทร์ทรงพระขรรค์ในพระหัตถ์ซ้าย และทรงจักรในพระหัตถ์ขวา ประทับนั่งบนแท่น เหนือช้างเอราวัณทรงเครื่องยืนแท่น ด้านข้างเป็นชุดลายกระหนกเปลว มีกินรีและเทพบุตรร่ายรำอยู่ทางด้านซ้าย และมีกินนรและเทพธิดาร่ายรำอยู่ทางด้านขวา หน้าบันด้านทิศตะวันออก เป็นปูนปั้นภาพพระนารายณ์ทรงครุฑยุดนาค ภายใต้ฉัตรสามชั้น พระนารายณ์ทรงคทาในพระหัตถ์ซ้ายหน้า ทรงสังข์ในพระหัตถ์ซ้ายหลัง ทรงลูกศรในพระหัตถ์ขวาหน้า และทรงจักรในพระหัตถ์ขวาหลัง ประทับอยู่บนต้นแขนพญาครุฑ ซึ่งกำลังกางปีก มือของพญาครุฑทั้งสองมือกำหางนาค เท้าทั้งสองจับคอนาค บริเวณด้านซ้ายปรากฏรูปสตรี (คนธรรพ์) นั่งประนมมือบนดอกบัว บริเวณด้านขวาปรากฏรูปบุรุษ (คนธรรพ์) นั่งประนมมือ
วัดป่าแดด (อำเภอเมืองเชียงใหม่)

| วัดป่าแดด |
| --- | --- |

ชื่อสามัญ: วัดป่าแดด, วัดดอนแก้ว
ที่ตั้ง: ตำบลป่าแดด อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดนันทวัฒน์ (พระอาจารย์พยุงศักดิ์ ธีรธมฺโม)
 สถานีย่อยพระพุทธศาสนา
วัดป่าแดด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าแดด อำเภอเมืองเชียงใหม่ จังหวัดเชียงใหม่ ปัจจุบันพระครูปลัดนันทวัฒน์ (พระอาจารย์พยุงศักดิ์ ธีรธมฺโม) หรือครูบาคัมภีรธรรม เป็นเจ้าอาวาส
ประวัติ

วัดป่าแดด เดิมมีชื่อว่า วัดดอนแก้ว เนื่องจากมีสภาพพื้นที่เป็นเนินสูงและมีต้นพิกุล (ต้นดอกแก้ว) ขึ้นอยู่เต็มไปหมด และจากคำบอกเล่ากล่าวว่า ในสมัยพญามังรายสถาปนาเวียงกุมกามเป็นเมืองหลวงแห่งแรกของล้านนาในบริเวณที่ราบลุ่ม ริมแม่น้ำปิง (สายเดิม) มีการใช้บริเวณที่ตั้งของวัดดอนแก้วในอดีตเป็นอุโบสถสำหรับให้นักโทษประหารหรือเชลยศึกได้ฟังเทศน์ฟังธรรมเป็นครั้งสุดท้าย ก่อนที่จะถูกประหาร โดยจะอาราธนาพระมหาเถระจากวัดในเวียงกุมกามราชธานีพายเรือข้ามฝั่งแม่น้ำปิงมาเทศน์โปรด
เมื่อเวลาผ่านไปหลายร้อยปี สภาพอุโบสถหลังเดิมผุพังลงจนไม่เหลือ จนได้รับการสร้างใหม่เมื่อ พ.ศ. 2345 ภายหลังเปลี่ยนชื่อมาเป็น "วัดป่าแดด" เนื่องจากบริเวณวัดเป็นป่าทึบ ในยามเย็นจะมีฝูงนกแสด หรือนกแสก ร้องเสียงดังไปทั่ว จนชาวบ้านเรียกขานว่าเป็นป่านกแสด และเรียกเพี้ยนกันต่อมากลายเป็นชื่อวัดป่าแดด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อ พ.ศ. 2484
อาคารเสนาสนะ

อาคารเสนาสนะที่สำคัญ ได้แก่ วิหารหลวงลายคำ อายุกว่า 200 ปี ภายในเป็นโถงโล่งไม่มีเสา และมีภาพจิตรกรรมฝาผนังเป็นภาพของพระพุทธรูปสำคัญต่าง ๆ ในล้านนา ภายในประดิษฐาน  หลวงพ่อตาหวาน พระประธานประจำวิหาร
วิหารพระพิฆเนศหรือหอมหาเทพบูรพาจารย์ ซึ่งเป็นอาคารปูนยกพื้นสูงสถาปัตยกรรมล้านนา ภายในทาสีแดงชาด เป็นที่ประดิษฐานพระพิฆเนศนามว่า อุตรศรีคณปติ มีความหมายว่า "ผู้ประทานความสำเร็จในทางทิศเหนือ" ซึ่งสร้างจากโลหะสัมฤทธิ์รมดำ มีสี่พระกร ทรงวัชระ บ่วง งา และถ้วยขนม ตั้งอยู่ทางทิศใต้ของวิหารหลวง  หอพระเพชรกรรมฐาน หรือหอกรรมฐานสำหรับปฏิบัติธรรม เป็นหอไม้สักทองทั้งหลังที่นำเข้ามาจากพม่า ยังมีหอไตรอยู่ทางทิศตะวันออกของวิหารพระพิฆเนศ ติดกับกำแพงด้านหน้าของวัด เป็นอาคารปูนสองชั้นหน้าบันเป็นลายไม้ประดับด้วยกระจกสี นอกจากนั้นบริเวณใต้วิหารพระพิฆเนศเป็นบ่อน้ำทิพย์ ซึ่งเป็นบ่อน้ำเก่าแก่ของวัด
เจดีย์บนฐานสี่เหลี่ยมยกสูง และมีซุ้มประดิษฐานพระพุทธรูปปางสมาธิทั้งสี่ด้านด้วยกัน  รวมถึงมีเจดีย์ขนาดเล็ก ๆ 8 องค์ ประดับอยู่บนฐานเจดีย์ ส่วนองค์เจดีย์ก็เป็นทรงระฆังสีทอง ยอดประดับด้วยฉัตรเจ็ดชั้น
ร็อค ลี

| --- | --- |
ร็อค ลี
ลี ในช่วงการสอบจูนินกับท่าประจำตัว
ชื่อภาษาญี่ปุ่น: ロック・リー
โรมะจิ: Rokku Rī (Rock Lee)
ปรากฏตัวตอนแรก: นารูโตะ นินจาจอมคาถา ตอนที่ 21
สังกัด: หมู่บ้านโคโนฮะ
อาจารย์: ไมโตะ ไก
ลูกศิษย์: ไม่ปรากฏ
ทีม: ทีมไก
ขั้น: Part I: เกะนิน Part II: จูนิน Part II: โจนิน
วันเกิด: 27 พฤศจิกายน
กรุ๊ปเลือด: A
ฉายา: สัตว์ร้ายสีเขียวผู้งดงามแห่งโคโนฮะ
หมวดหมู่ นินจาคาถาโอ้โฮเฮะ
ร็อค ลี (ญี่ปุ่น: ロック・リー; โรมาจิ: Rokku Rī) ตัวละครการ์ตูนจากเรื่องนินจาจอมค
าถา ได้รับอิทธิพลมาจาก บรู๊ซ ลี ทั้งชื่อและรูปร่าง
นักเขียน มาซาชิ คิชิโมโตะ กล่าวไว้ว่า ถึงคนที่ฝึกฝนตัวเองอย่างหนัก โดยคนทั่วไปคิดว่าการฝึกหนักเป็นเรื่องที่ไร้สาระ ไม่มีประโยชน์ แต่จากตัวละครลีแสดงให้เห็นถึงผลที่ได้ ความแข็งแกร่งที่เพิ่มขึ้นอย่างเหลือเชื่อ ซึ่งเป็นผลจากการฝึกอย่างหนักและใจที่ไม่ยอมแพ้ต่อการฝึกฝนของลี ซึ่งมีอาจารย์ไกเป็นต้นแบบ"
ประวัติของลี

ลีเป็นนินจาสายพลังจากหมู่บ้านโคโนฮะ ถึงแม้ว่าลีมีความสามารถทางด้านพลังสูง แต่ลีไม่มีความสามารถทางด้านวิชานินจาแต่อย่างใด โดยเมื่อตอนเป็นเด็ก ลีถูกแกล้งเนื่องจากไม่มีพลังทางด้านนินจา เมื่อลีโตขึ้นลีได้มุ่งมั่นฝึกกำลังอย่างหนัก โดยได้รับการสั่งสอนจากอาจารย์ มาอิโตะ ไก ผลจากการฝึกอย่างหนักของลี ทำให้ลีมีวิชาไทจุตสุอย่างเหลือเชื่อทดแทนวิชานินจาที่ขาดหายไป โดยลีสามารถเปิดประตูจักระ ได้ 5 ใน 8 ส่วน(ใน นารุโตะ ตำนานวายุสลาตัน เดอะมูฟวี่ ฝืนพรหมลิขิต พิชิตความตาย ลีเปิดประตูได้ 6 ส่วน)
ลักษณะนิสัย

ลีเป็นนินจาที่พยายามฝึกฝนตัวเองอยู่ตลอดเวลา โดยได้ถ่วงน้ำหนักไว้ที่ขาทั้งสองข้างและฝึกฝนตัวเองในด้านต่างๆตลอดเวลาที่มีโอกาส เมื่อไรก็ตามที่ลีถอดน้ำหนักถ่วงออกจากขา ลีสามารถเคลื่อนไหวได้อย่างรวดเร็วอย่างเหลือเชื่อ แต่อาจารย์ไกสั่งห้ามลีถอดที่ถ่วงน้ำหนักออก ยกเว้นตอนเหตุสำคัญสำหรับการช่วยเหลือผู้อื่นเท่านั้น อย่างไรก็ตามอาจารย์ ไก เคยอนุญาตให้ลีถอดออกตอนได้ต่อสู้กับกาอาระ
ลีเป็นคนหนึ่งที่ใช้หมัดเมาได้เก่งอย่างน่าเหลือเชื่อ โดยครั้งหนึ่งลีได้ดื่มสาเก และได้เมาอาละวาดทำรายข้าวของในร้านเหล้า โดยต้องให้อาจารย์และเพื่อนร่วมทีมช่วยสงบ   ในตอนที่ไปสอบนินจาลีได้ตกลุมรัก ฮารุโนะ ซากุระ เข้าแต่ซากุระไม่รักตอบ เวลาที่ลีพูดจะมีหางเสียงทุกครั้ง(แม้แต่ศัตรูก็ยังเรียกเขาว่า คุณ)
เนื้อเรื่องของลี

ลีได้เข้าสอบจูนินพร้อมกับเพื่อนร่วมทีม ฮิวงะ เนจิ และ เท็นเท็น โดยก่อนเข้าสอบลีได้พบกับฮารุโนะ ซากุระและหลงรักเข้าอย่างแรง ในขณะเดียวกันก็ได้ท้าสู้กับอุจิวะ ซาสึเกะเพื่อจะทดสอบพลังของตัวเอง และเกือบชนะซาสึเกะ แต่อาจารย์ไกมาห้ามไว้ ในช่วงระหว่างการสอบจูนินรอบที่สองในป่า ลีได้เข้ามาช่วยชีวิตซากุระจากนินจาหมู่บ้านโอโตะ ซึ่งลีได้ต่อสู้ 1 ต่อ 3 และในระหว่างต่อสู้ ซาสึเกะซึ่งตื่นขึ้นมาภายใต้พลังอักขระของโอโรจิมารุ และได้หักแขนของ 1 ในสามคนนั้น หลังจากนั้นในรอบคัดเลือกเข้ารอบสุดท้าย ลีได้ต่อสู้กับกาอาระ โดยลีได้ใช้พลังทั้งหมด และได้เปิดประตูจักระ 5 ส่วน สู้กับกาอาระ แต่ก็ไม่สามารถชนะกาอาระได้ ผลปรากฏว่า กระดูกสันหลังของลีแหลกละเอียดและเศษกระดูกนั้นฝังลึกลงไปในกระดูกสันหลังจากพลังของตัวเอง ซึ่งทำให้ลีไม่สามารถเป็นนินจาได้อีกต่อไป
ภายหลังจากที่ซึนาเดะได้กลับมาที่หมู่บ้านโคโนฮะมารับตำแหน่งเป็นโฮคาเงะรุ่นที่ 5 และได้บอกกับลีว่าอาการของลีไม่สามารถหายได้ด้วยพลังจักระ ต้องเข้ารับการผ่าตัด ซึ่งมีผลสำเร็จเพียง 50 เปอร์เซ็นต์ และถ้าไม่สำเร็จ ลีจะเสียชีวิต สุดท้ายด้วยความต้องการของตัวเองที่จะต้องเป็นนินจาที่เก่งที่สุดที่ไม่มีพลังนินจา และคำพูดของอาจารย์ไก ที่ว่า "จะตายตามไปด้วยถ้าการผ่าตัดล้มเหลว" ลีได้เข้ารับการผ่าตัดกับซึนาเดะ
ผลการผ่าตัดลีเป็นไปอย่างไม่มีปัญหา แต่ในขณะที่ลีนอนฟื้นฟูสมรรถภาพในโรงพยาบาลได้ยินเรื่องราวว่ากลุ่มชิกามารุ ได้ออกตามตัวซาสึเกะกลับหมู่บ้าน ลีได้หนีออกจากโรงพยาบาลพร้อมทั้งหยิบขวดยาติดไปหนึ่งขวด ซึ่งปรากฏว่าหยิบผิดเป็นขวดสาเกของซึนาเดะ เมื่อลีตามกลุ่มชิกามารุไปและได้ช่วยนารูโตะต่อสู้กับคิมิมาโร่แทน และให้นารูโตะออกตามตัวซาสึเกะต่อ โดยเมื่อต่อสู้ได้ซักพักลีก็ไม่สามารถที่จะโค่นคิมิมาโร่ได้ แล้วขณะที่ลีจะเสียท่าพันธมิตรของโคโนะโฮะ  นินจาซึนะ กาอาระได้เข้ามาช่วยจัดการคิมิมาโร่ลง
สามปีต่อมาเหตุการณ์ที่ กาอาระถูกลักพาตัวจากกลุ่มแสงอุษา ลี อาจารย์ไก เนจิ และเท็นเท็น ได้ออกไปช่วยตามคำสั่งของซึนาเดะ
ก่อนเริ่มสงครามของทั้ง5แคว้นลีได้ทำการผึกหนักเพื่อเปิดประตูด่านที่6ให้ได้นอกจากนี้ลียังเป็นผู้ใช้หมัดเมาที่เก่งกาจ
กระบวนท่า

สลาตันโคโนฮะ
ลมเหินโคโนฮะ
บัวบานภายนอก
บัวบานภายใน
บัวบานย้อนกลับ
เปิดด่านประตู8ประตู
ยุงทองแรกอรุณ
หมัดเมา
ซูเปอร์สลาตันโคโนฮะ
ฉายา

คิ้วหนา ตาเร่อ
คิ้วเหลี่ยม
คิ้วหนา
ผมบ็อบ
แหล่งข้อมูลอื่น

พน
วอลเลย์บอลหญิงเวิลด์คัพ 1985

| รายละเอียด |
| --- | --- |
ประเทศเจ้าภาพ: ญี่ปุ่น
วันที่: 10–20 พฤศจิกายน
ทีม: 8
สถานที่:  (ใน 4 เมืองเจ้าภาพ)
ชนะเลิศ:  จีน (สมัยที่ 2nd)
รางวัล
ผู้เล่นทรงคุณค่า:  หลาง ผิง
← ก่อนหน้าถัดไป →
วอลเลย์บอลหญิงเวิลด์คัพ 1985 เป็นการแข่งขันวอลเลย์บอลที่จัดขึ้นในช่วงวันที่ 10–20 พฤศจิกายน จัดขึ้นในสี่เมืองคือ ซัปโปะโระ, อิวะมิซะวะ, ฟุกุโอะกะ และ โตเกียว โดยการแข่งขันจะพบกันหมด
ประเทศที่เข้าร่วม

| ทีม | ทวีป |
| --- | --- |
 ญี่ปุ่น: เจ้าภาพ
 สหภาพโซเวียต: ยุโรป
 ตูนิเซีย: แอฟริกา
 คิวบา: อเมริกา
 เปรู: อเมริกา
 บราซิล: อเมริกา
 จีน: เอเชีย
 เกาหลีใต้: เอเชีย
ผลการแข่งขัน

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 10/11/85 | คิวบา  | 3–0 |  เกาหลีใต้ | 15–4 | 15–13 | 15–11 |   |   | 45–28  |
| 10/11/85 | สหภาพโซเวียต  | 3–1 |  บราซิล | 15–0 | 15–10 | 5–15 | 15–12 |   | 50–37  |
| 10/11/85 | จีน  | 3–0 |  ตูนิเซีย | 15–0 | 15–2 | 15–1 |   |   | 45–3  |
| 10/11/85 | ญี่ปุ่น  | 3–0 |  เปรู | 15–10 | 15–5 | 15–10 |   |   | 45–25  |
| 11/11/85 | จีน  | 3–0 |  เกาหลีใต้ | 15–6 | 15–11 | 15–5 |   |   | 45–22  |
| 11/11/85 | สหภาพโซเวียต  | 3–0 |  เปรู | 15–12 | 15–5 | 15–6 |   |   | 45–23  |
| 11/11/85 | ญี่ปุ่น  | 3–0 |  ตูนิเซีย | 15–0 | 15–5 | 15–2 |   |   | 45–7  |
| 11/11/85 | คิวบา  | 3–0 |  บราซิล | 15–6 | 15–7 | 15–6 |   |   | 45–19  |
| 13/11/85 | ญี่ปุ่น  | 3–1 |  เกาหลีใต้ | 15–3 | 5–15 | 15–12 | 19–17 |   | 54–47  |
| 13/11/85 | คิวบา  | 3–0 |  สหภาพโซเวียต | 15–6 | 15–13 | 15–8 |   |   | 45–27  |
| 13/11/85 | เปรู  | 3–0 |  ตูนิเซีย | 15–2 | 15–2 | 15–0 |   |   | 45–4  |
| 13/11/85 | จีน  | 3–0 |  บราซิล | 15–5 | 15–2 | 15–10 |   |   | 45–17  |
| 14/11/85 | จีน  | 3–0 |  สหภาพโซเวียต | 16–14 | 15–2 | 15–4 |   |   | 46–20  |
| 14/11/85 | เกาหลีใต้  | 3–0 |  ตูนิเซีย | 15–1 | 15–3 | 15–2 |   |   | 45–6  |
| 14/11/85 | คิวบา  | 3–0 |  เปรู | 15–11 | 15–7 | 15–7 |   |   | 45–25  |
| 14/11/85 | ญี่ปุ่น  | 3–0 |  บราซิล | 16–14 | 15–13 | 15–3 |   |   | 46–30  |
| 17/11/85 | จีน  | 3–1 |  คิวบา | 16–14 | 15–7 | 5–15 | 15–12 |   | 51–48  |
| 17/11/85 | บราซิล  | 3–0 |  ตูนิเซีย | 15–0 | 15–4 | 15–8 |   |   | 45–12  |
| 17/11/85 | สหภาพโซเวียต  | 3–0 |  ญี่ปุ่น | 15–12 | 15–13 | 15–11 |   |   | 45–36  |
| 17/11/85 | เปรู  | 3–0 |  เกาหลีใต้ | 15–7 | 16–14 | 15–4 |   |   | 46–25  |
| 19/11/85 | สหภาพโซเวียต  | 3–0 |  ตูนิเซีย | 15–4 | 15–0 | 15–2 |   |   | 45–6  |
| 19/11/85 | บราซิล  | 3–2 |  เกาหลีใต้ | 11–15 | 15–4 | 8–15 | 15–9 | 15–5 | 64–48  |
| 19/11/85 | จีน  | 3–0 |  เปรู | 15–7 | 15–7 | 15–10 |   |   | 45–24  |
| 19/11/85 | คิวบา  | 3–0 |  ญี่ปุ่น | 15–6 | 15–4 | 15–9 |   |   | 45–19  |
| 20/11/85 | จีน  | 3–0 |  ญี่ปุ่น | 15–8 | 15–5 | 15–6 |   |   | 45–19  |
| 20/11/85 | สหภาพโซเวียต  | 3–0 |  เกาหลีใต้ | 15–9 | 15–10 | 15–13 |   |   | 45–32  |
| 20/11/85 | คิวบา  | 3–0 |  ตูนิเซีย | 15–1 | 15–3 | 15–1 |   |   | 45–5  |
| 20/11/85 | เปรู  | 3–2 |  บราซิล | 13–15 | 15–13 | 15–3 | 14–16 | 15–7 | 72–54 |
ตารางคะแนน

| อันดับ | ทีม | แต้ม | แมทช์> ชนะ | แมทช์> แพ้ | เซ็ท> ชนะ | เซ็ท> แพ้ | อัตราส่วน | แต้ม> ชนะ | แต้ม> แพ้ | อัตราส่วน |
| --- | --- | --- | --- | --- | --- | --- | --- | --- | --- | --- |

| 1 |  จีน | 14 | 7 | 0 | 21 | 1 | 21.000 | 322 | 153 | 2.194 |

| 2 |  คิวบา | 13 | 6 | 1 | 19 | 3 | 6.333 | 318 | 174 | 1.827 |

| 3 |  สหภาพโซเวียต | 12 | 5 | 2 | 15 | 7 | 2.143 | 277 | 225 | 1.231 |

| 4 |  ญี่ปุ่น | 11 | 4 | 3 | 12 | 10 | 1.200 | 264 | 244 | 1.081 |

| 5 |  เปรู | 10 | 3 | 4 | 9 | 14 | 0.643 | 260 | 263 | 0.988 |

| 6 |  บราซิล | 9 | 2 | 5 | 9 | 17 | 0.529 | 268 | 318 | 0.842 |

| 7 |  เกาหลีใต้ | 8 | 1 | 6 | 6 | 18 | 0.333 | 247 | 305 | 0.809 |

| 8 |  ตูนิเซีย | 7 | 0 | 7 | 0 | 21 | 0.000 | 43 | 315 | 0.136 |
แหล่งข้อมูลอื่น

Results
| ด ค กวอลเลย์บอลเวิลด์คัพ |
| --- | --- |
ชาย:  1965  1969  1977  1981  1985  1989  1991  1995  1999  2003  2007  2011  2015  2019  2023 
หญิง:  1973  1977  1981  1985  1989  1991  1995  1999  2003  2007  2011  2015  2019  2023